આ કામગીરી વખતે પૂર્વ ઝોનના એડિશનલ સિટી ઈજનેર ફાલ્ગુન મિસ્ત્રી અને ડેપ્યુટી સિટી ઈજનેર ગોપાલ પટેલ કે વોર્ડના ઈજનેર પૈકી એક પણ અધિકારી હાજર ન હતા. આ ઉપરાંત રોડની કામગીરીની દેખરેખ માટેની થર્ટ પાર્ટી ઈન્સ્પેકશનની કોઈ જવાબદાર વ્યક્તિ પણ ઉપસ્થિત નહોતી તેમ જણાવતાં વિપક્ષ કોંગ્રેસના નેતા િદનેશ શર્માએ એવો પણ આક્ષેપ કર્યો કે, આ કોન્ટ્રાક્ટર પાસે જ પૂર્વ ઝોનના રોડના મોટા ભાગનાં કામો છે અને રાજકીય પીઠબળ ધરાવતા આ કોન્ટ્રાક્ટરની ઝોનમાં મનમાની ચાલે છે. એટલે વસ્ત્રાલના રોડની કામગીરીમાં ડામરની ચોરી સહિતની ગેરરીતિઓ મારી નજર સમક્ષ થઈ હોવા છતાં તંત્ર નિષ્ક્રિય છે.